Ny finansiel regulering for fondsmæglerselskaber

Opdatering for maj måned 2024

|  |
| --- |
| **OVERBLIK** |
| Nye regler om bæredygtighedsrapportering i regnskaber: [link](#A)Lovændringer som følge af MiCA og DORA: [link](#B)Opdateret bekendtgørelse om pligt til at offentliggøre Finanstilsynets vurderinger: [link](#c)Ophævelse af bekendtgørelse om digital kommunikation: [link](#d)Anbefalinger fra Finanstilsynet ved anvendelse af AI: [link](#d2)ESMA udtalelser sig om anvendelse af AI ved investeringsservice: [link](#e) |
| 1. **DANSK REGULERING**
 |
| * 1. **Love**
 |
| **Lov nr. 480 af 22. maj 2024 om ændring af årsregnskabsloven, revisorloven og forskellige andre love****(Gennemførelse af EU-direktiv om virksomheders bæredygtighedsrapportering og EU-direktiv om forhøjelse af størrelsesgrænser i regnskabsdirektivet m.v.)**Formålet med loven er implementering af EU’s direktiv om virksomheders bæredygtighedsrapportering og om forhøjelse af størrelsesgrænserne i regnskabsdirektivet. Loven ændrer i den finansielle lovgivning, herunder i lov om fondsmæglerselskaber og investeringsservice og -aktiviteter (se ændringslovens § 10 i linket). Bæredygtighedsdirektivet medfører et krav om, at nærmere opregnede virksomheder på det finansielle område, herunder fondsmæglerselskaber, fremover skal udarbejde bæredygtighedsrapportering i ledelsesberetningen i årsrapporten. Endvidere stilles krav om, at revisor skal afgive en erklæring om bæredygtighedsrapporteringen med begrænset sikkerhed. Derudover stilles krav om indberetning i et særligt elektronisk format. Nærmere regler om pligten til at udarbejde en bæredygtighedsrapportering for finansielle virksomheder, herunder fondsmæglerselskaber, fastlægges i Finanstilsynets regnskabsbekendtgørelser.Loven træder generelt i kraft den 1. juni 2024.(Vedtaget den 2. maj 2024, [link](https://www.retsinformation.dk/eli/lta/2024/480))**Lov nr. 481 af 22. maj 2024 om ændring af lov om finansiel virksomhed, lov om betalinger, lov om kapitalmarkeder og forskellige andre love****(Tilsyn efter forordning om digital operationel modstandsdygtighed i den finansielle sektor og forordning om markeder for kryptoaktiver, regler for udpegelse af administrationsselskab for Garantifonden og aflønningsregler for firmapensionskasser)**Loven ændrer bl.a. i lov om fondsmæglerselskaber og investeringsservice og -aktiviteter (se ændringslovens § 4 i linket). Den implementerer bl.a. dele af DORA og MiCA. I relation til MiCA giver ændringen fondsmæglerselskaber mulighed for at yde tjenester med kryptoaktiver i forhold til de tjenester, som virksomheden i øvrigt er meddelt tilladelse til i henhold til lov om fondsmæglerselskaber og investeringsservice og -aktiviteter. Dette forudsætter en notifikation til Finanstilsynet senest 40 dage inden påbegyndelsen af tjenesteydelserne med kryptoaktiver.DORA ændrer bl.a. i MiFID II. På den baggrund indarbejdes i lov om fondsmæglerselskaber og investeringsservice og -aktiviteter en henvisning til DORA i bestemmelserne om krav til fondsmæglerselskabers organisation og sikringen af sammenhæng og regelmæssighed i virksomheden som værdipapirhandler. Endelig foretages en række ændringer af lov om fondsmæglerselskaber og investeringsservice og -aktiviteter, som skal sikre en mere direktivkonform dansk implementering af BRRD.Loven træder, med visse undtagelser, i kraft den 1. juli 2024.(Vedtaget den 2. maj 2024, [link](https://www.retsinformation.dk/eli/lta/2024/481)) |
| * 1. **Bekendtgørelser m.v.**
 |
| **Bekendtgørelse om finansielle virksomheders m.v. pligt til at offentliggøre Finanstilsynets vurdering af virksomheden m.v.**I forhold til de hidtidige regler er bekendtgørelsen blevet opdateret til at omfatte nye typer af virksomheder. Der er ingen materielle ændringer for fondsmæglerselskaber. (Offentliggjort den 28. maj 2024, [link](https://www.retsinformation.dk/eli/lta/2024/553))**Bekendtgørelse nr. 528 af 27. maj 2024 om ophævelse af bekendtgørelse om digital kommunikation**Bekendtgørelsen om digital kommunikation ophæves pr. 1. juli 2024, da digital kommunikation er reguleret i lov om Digital Post fra offentlige afsendere. (Offentliggjort den 28. maj 2024, [link](https://www.retsinformation.dk/eli/lta/2024/528))**God praksis ved brug af kunstig intelligens i den finansielle sektor**For at støtte de finansielle virksomheder med at bruge kunstig intelligens på en betryggende måde har Finanstilsynet udgivet en række anbefalinger til, hvad finansielle virksomheder bør overveje, når de anvender AI-teknologi.(Offentliggjort den 29. maj 2024, [link](https://www.finanstilsynet.dk/Tilsyn/Information-om-udvalgte-tilsynsomraader/Fintech/God_praksis_ai_290524)) |
| 1. **EU-REGULERING (forordninger)**
 |
| * 1. **Niveau 1**
 |
| (Intet nyt) |
| * 1. **Niveau 2**
 |
| (Intet nyt) |
| 1. **RETNINGSLINJER FRA ESA’ERNE**
 |
| * 1. **EBA**
 |
| (Intet nyt) |
| * 1. **ESMA**
 |
| **ESMA yder vejledning til selskaber, der anvender kunstig intelligens i forbindelse med investeringsservice**ESMA har offentliggjort en udtalelse med vejledning til virksomheder, der anvender kunstig intelligens, når de yder investeringsservice til detailkunder. Udtalelsen berører et bredt spektrum af virksomhedernes forpligtelser under MiFID II.(Offentliggjort den 30. maj 2024, [link](https://www.esma.europa.eu/press-news/esma-news/esma-provides-guidance-firms-using-artificial-intelligence-investment-services)) |

*Denne oversigt over ny finansiel regulering er udvalgt af Capital Law CPH ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Capital Law CPH påtager sig ikke ansvar for fejl eller mangler.* 

*Oversigten er redigeret af advokat og partner Camilla Søborg,* *cas@capitallawcph.dk**, tlf. 53500914, som du kan rette henvendelse til, hvis du har kommentarer eller spørgsmål.*



Capital Law CPH Advokater I/S,CVR-nr. 42075000, Hellerupvej 5, DK-2900 Hellerup